b'\n_START_ARTICLE_\nRaija Paananen\n_START_PARAGRAPH_\nRaija Paananen (synt. 1962 Iisalmen maalaiskunta), on suomalainen kirjailija ja sanataiteen opettaja. _NEWLINE_Paanasen esikoisteos, Maria Maattoman el\xc3\xa4m\xc3\xa4t -romaani, ilmestyi v. 1999 WSOY:n julkaisemana. H\xc3\xa4n on julkaissut my\xc3\xb6s runokokoelmat Pime\xc3\xa4 \xc3\xa4iti (2007) ja Ankh (2013)._NEWLINE_Paananen on suorittanut filosofian maisterin tutkinnon Oulun yliopistossa v. 1990 p\xc3\xa4\xc3\xa4aineenaan yleinen kirjallisuustiede. Pro gradu -tutkielmassaan h\xc3\xa4n erikoistui 1700-luvun goottilaisen romaanin kehitt\xc3\xa4j\xc3\xa4n Ann Radcliffen tuotantoon. Valmistuttuaan h\xc3\xa4n ty\xc3\xb6skenteli kirjallisuudentutkijana ja -opettajana Oulun yliopistossa ja sen j\xc3\xa4lkeen vuodesta 1994 alkaen sanataiteen opettajana Oriveden Opistossa. Vuodesta 2014 alkaen h\xc3\xa4n on ohjannut kirjailijuuteen valmentavaa Studio Orfeus -koulua yhdess\xc3\xa4 kirjailija Harri Istv\xc3\xa1n M\xc3\xa4en kanssa._NEWLINE_Kirjoittajakoulutuksia varten Paananen on laatinut Sanojen y\xc3\xb6mets\xc3\xa4 -nimisen proosakurssikirjan, jota on k\xc3\xa4ytetty mm. Kansanvalistusseuran Et\xc3\xa4opiston ja Oriveden Opiston kursseilla._NEWLINE_H\xc3\xa4n on k\xc3\xa4\xc3\xa4nt\xc3\xa4nyt suomeksi Kjell Sundstedtin k\xc3\xa4sikirjoitusoppaan Att skriva f\xc3\xb6r film (Kirjoita elokuvaksi, KVS 2007).'